wickkiey/tamil-wikipedia-chunked huggingface dataset:
# நோம் (பண்டைய எகிப்து)

## வரலாறு

### பண்டைய எகிப்திய அரசமரபுகள் வம்ச காலம்

#### வடக்கு எகிப்தின் நோம்கள்

பழைய எகிப்து இராச்சியக் காலத்தில் வடக்கு எகிப்தில் இருந்த மெம்பிசு நகரம் தலைநகராக இருந்தது. வடக்கு எகிப்தின் நைல் வடிநிலப் பகுதிகளில் 20 நோம்கள் இருந்தன. வடக்கு எகிப்தின் மெம்பிசு, சக்காரா, கீசா, அலெக்சாந்திரியா போன்ற நகரங்களை மையமாகக் கொண்டு நோம்கள் இருந்தது.  
1. வெள்ளைச் சுவர்கள் நோம்
1. பயணிகள் நிலம்
1. கால்நடைகள் நிலம்
1. தெற்கத்திய காப்பு நிலம்
1. வடக்கத்திய காப்பு நிலம்
1. மலை எருது நிலம்
1. மேற்கத்திய குத்தீட்டி நிலம்
1. கிழக்கத்திய குத்தீட்டி நிலம்
1. ஆண்ட்ஜெட்டி கடவுள் நிலம்
1. கருப்பு எருது நிலம்
1. ஹெசெப் எருது நிலம்
1. பசுவும் கன்றும் நிலம்
1. செழிக்கும் செங்கோல் நிலம்
1. தூரக்கிழக்கு நிலம்
1. திபிஸ் - தெஹட் நிலம
1. மீன் நிலம்
1. சிம்மாசன நிலம்
1. தெற்கின் இளவரசன் நிலம்
1. வடக்கின் இளவரசன் நிலம்
1. பருந்து நிலம்
# நோம் (பண்டைய எகிப்து)

## வரலாறு

### பண்டைய எகிப்திய அரசமரபுகள் வம்ச காலம்

#### தெற்கு எகிப்தின் நோம்கள்

நோம்கள்]]  
தெற்கு எகிப்து 22 நோம்களாகப் பிரிக்கப்பட்டுள்ளது. நூபியாவின் வடக்கு எல்லைக்கருகே தெற்கு எகிப்தில் உள்ள நைல் ஆற்றின் முதல் புரை அருகே உள்ள எலிபென்டைன் தீவுவை மையாகக் (அஸ்வான் அருகே) கொண்டு முதல் நோம் உள்ளது. அங்கிருந்து, நைல் பள்ளத்தாக்கின் குறுகிய வளமான நிலப்பரப்பில் ஒரு ஒழுங்கான முறையில் நோம்கள் அமைந்துள்ளது. தீபை நகரம் தற்கால அல்-உக்சுர்) நான்காவது நோமாகவும், அமர்னா நகரம் 14-வது நோமாகவும், மைதும் நகரம் 21-வது நோமாகவும் உள்ளது.  
1. விற்கள் நிலம்
1. ஓரசின் சிம்மாசன நிலம்
1. கோவில் நிலம்
1. செங்கோல் நிலம்
1. இரு பருந்துகள் நிலம்
1. முதலை நிலம்
1. சிஸ்ட்ரம் (இசைக் கருவி) நிலம்
1. பெருநிலம்
1. மின்-கடவுள் நிலம்
1. நாக நிலம்
1. சா-செட் (விலங்கு) நிலம்
1. வைப்பர் மலை நிலம்
1. மேல் சிக்காமோர் மற்றும் வைப்பர் நிலம்
1. கீழ் சிக்காமோர் மற்றும் வைப்பர் நிலம்
1. முயல்கள் நிலம்
1. மான்களின் நிலம்
1. அனுபிஸ் (கடவுள்) நிலம்
1. சேத் கடவுள் நிலம்
1. இரட்டை செங்கோல் நிலம்
1. தெற்கத்திய சிக்காமோர் நிலம்
1. வடக்கத்திய சிக்காமோர் நிலம்
1. கூரான கத்தி நிலம்
# நோம் (பண்டைய எகிப்து)

## வரலாறு

### கிரேக்கத் தாலமி பேரரசு காலத்திய எகிப்து

பண்டைய எகிப்தை ஆண்ட கிரேக்க தாலமி வம்ச காலத்தில் (கிமு 305 – கிமு 30) கூடுதலாக சில நோம்கள் சேர்க்கப்பட்டதுடன், சில நோம்களின் பெயர்களை மாற்றப்பட்டது. எடுத்துக்காட்டாக முதலை நோமின் அர்சினோ நோம் எனப்பெயர் மாற்றம் செய்யப்பட்டது. அர்தியன் நோம் புதிதாக சேர்க்கப்பட்டது.
# நோம் (பண்டைய எகிப்து)

## வரலாறு

### கிரேக்கத் தாலமி பேரரசு காலத்திய எகிப்து

#### ரோமானிய எகிப்து

கிரேக்கத் தாலமி வம்ச காலத்தில் இருந்த நோம்களின் எண்ணிக்கை மற்றும் பெயர்கள் மாற்றம் செய்யப்படாமல், ரோமானியர் ஆண்ட எகிப்திலும் தொடர்ந்தது. இருப்பினும் ஒவ்வொரு நோம் ஆட்சியாளர்கள் தங்களது சொந்த நாணயங்கள் வெளியிட அனுமதிக்கப்பட்டனர். கிபி 307/8 காலத்தில் நோம் ஆட்சியாளர்களின் நாணயங்களுக்கு பதிலாக ரோமானியர்கள் வெளியிட்ட பகஸ் நாணயம் புழக்கத்தில் இருந்தது.
# நோம் (பண்டைய எகிப்து)

## நோம் ஆட்சியாளர்கள்

பண்டைய எகிப்திய வரலாற்றின் பெரும்பகுதியில், நோம்கள் ஒவ்வொன்றும் ஒரு ஆளுநரின் தலைமையில் இருந்தது. சில நோம்களின் ஆளுநர்கள் பரம்பரையாக ஆண்டனர். பிற நோம்களின் ஆளுநர்கள் பார்வோன்களால் நியமிக்கப்பட்டனர். பொதுவாக, தேசிய அரசாங்கம் வலுவாக இருந்தபோது, அரசரால் நியமிக்கப்பட்ட ஆளுநர்கள் நோம்களை நிர்வகித்தனர். பண்டைய எகிப்திய நடுவண் அரசு வீழ்ச்சிடைந்த போதும் அல்லது வெளிநாட்டு படையெடுப்புகள் அல்லது உள்நாட்டுப் போர்களின் போது, நோம் பகுதிகளை அதன் ஆளுநர்கள் பரம்பரையாக ஆண்டனர். || தோத்
|-
| 16
|Ma-Ḥedj||<big>𓉇</big> (Ma-hedj) ||Herwer? || Hur? || மான்களின் நிலம் ||ஓரசு
|-
| 17
|Input||<big>𓉈</big> Inpu (Anpu) || Saka (Cynopolis) ||El Qais|| அனுபிஸ் கடவுள் நிலம் || அனுபிஸ்
|-
| 18
|Nemti||<big>𓉉/𓉊</big> (Sep) || Teudjoi / Hutnesut (Alabastronopolis) ||El Hiba||சேத் கடவுள் நிலம் || அனுபிஸ்
|-
| 19
|Wabwi/ Uabwi/ Uabui||<big>𓉋</big> (Uab) ||Per-Medjed/ Per-Mādjet/ Uabu-t (Oxyrhynchus) ||El Bahnasa|| இரு செங்கோல்கள் || சேத்
|-
| 20
|N‘art Khentet/ N‘aret Khentet||<big>𓉌</big> (Atef-Khent) || Henen-nesut (Herakleopolis Magna) || Ihnasiya || தெற்கத்திய சிக்காமோர் நிலம் || Heryshaf
|-
| 21
|N‘art Peḥtet/ N‘aret Peḥtet
|<big>𓉍</big> (Atef-Peḥu) || Shenakhen / Semenuhor/ Ium'ā (முதலை, அர்சினோ) || பையூம் || வடக்கத்திய சிக்காமோர் நிலம் || Khnemu
|-
| 22
|Mednit/ Medenit||<big>𓉎/𓉏</big> (Maten) ||<big>𓁶𓏤𓃒𓏪𓊖</big> Tepihu (Aphroditopolis) || அத்பி || கூரான கத்தி நிலம் || ஆத்தோர்
|}  
=
# பரிதாலா ஆஞ்சநேயர் கோயில்

**பரிதாலா ஆஞ்சநேயர் கோயில்** (*Paritala Anjaneya Temple*) என்பது பகவான் அனுமன் கோயிலாகும். இந்தக் கோயில் ஆந்திரப் பிரதேச மாநிலத்தின் விஜயவாடாவில் அமைந்துள்ளது. இந்த கோயிலில் அமைக்கப்பட்டுள்ள அனுமன் சிலை, உலகிலேயே பகவான் அனுமனுக்கு அர்ப்பணிக்கப்பட்ட இரண்டாவது மிக உயரமான சிலை என்ற பெருமையினை 155 அடி 2 அங்குல உயரம் கொண்ட சிலை, சோலனில் உள்ள மானவ் பாரதி பல்கலைக்கழகத்தில் அமைக்கப்பட்ட மற்றொரு சிலையால் மாற்றப்பட்டுள்ளது. தற்போதைய சாதனையானது வடக்கு ஆந்திராவில் (171 அடி) வம்சதாரா நதிக்கரையில் ஸ்ரீகாகுளம் மாவட்டத்தில் உள்ள மடப்பத்தில் உள்ள சிலை பெற்றுள்ளது. இது *லிம்கா சாதனைகள் புத்தகத்தில்* குறிப்பிடப்பட்டுள்ளது. இந்த கோயில் தேசிய நெடுஞ்சாலை-65-ல் விஜயவாடாவிலிருந்து சுமார் 30 கி. மீ. தொலைவில் பரிதலா கிராமத்தில் அமைந்துள்ளது. இந்த சிலை 2003 ஆம் ஆண்டு நிறுவப்பட்டது. இதன் உயரம் ஆகும்.  
இந்தியாவிற்கு வெளியே உள்ள மிக உயரமான அனுமான் சிலை காரபிசைமா, டிரினிடாட் மற்றும் டொபாகோவில் உள்ளது.. இது 85 அடி உயரம் ஆகும்.
# தேசிய நெடுஞ்சாலை 716அ (இந்தியா)

**தேசிய நெடுஞ்சாலை 716அ** (*National Highway 716A*) என்பது பொதுவாக தே. நெ. 716அ எனக் குறிப்பிடப்படுகிறது. இது இந்தியாவில் உள்ள ஒரு தேசிய நெடுஞ்சாலை ஆகும்.
# தேசிய நெடுஞ்சாலை 716அ (இந்தியா)

## வழித்தடம்

; ஆந்திரப் பிரதேசம்  
புத்தூர், நாராயண வனம், தும்புரு, கொப்பேடு, அரிஜன், வடா, இராமகிரி, கிருஷ்ணாபுரம், வினோபாநகர், நாகலாபுரம், ஊத்துக்கோட்டை-தமிழக எல்லை.  
; தமிழ்நாடு
ஆந்திர எல்லை - தாராச்சி, பாலவாக்கம், பெரியபாலம், கன்னிகைபேர், ஜானப்பச்சத்திரம் .
# தேசிய நெடுஞ்சாலை 716அ (இந்தியா)

## சந்திப்புகள்

: புத்தூர் அருகே முனையம்.
: ஜானப்பசத்திரம் அருகே முனையம்
# மலேசிய மாநில அரசுகளின் தலைவர்கள்

**மந்திரி பெசார்** (மலாய்: *Menteri Besar* அல்லது *Ketua Menteri*; ஆங்கிலம்: *Chief Minister*); என்பது மலேசியாவில் பரம்பரை ஆட்சியாளர்களைக் கொண்ட ஒன்பது மாநிலங்களின் முதல் அமைச்சரைக் குறிப்பிடும் சொல்லாகும்.  
மலேசியாவில், பரம்பரை ஆட்சியாளர்கள் எனப்படும் சுல்தான்கள் ஆட்சி செய்யும் மாநிலங்களில், முதல் அமைச்சரை *மந்திரி பெசார்* *(Menteri Besar)* என்று அழைக்கிறார்கள். சுல்தான்கள் ஆட்சி செய்யாத மாநிலங்களின் அரசுத் தலைவர்களை *முதலமைச்சர்* *(Chief Minister)* என்று அழைக்கிறார்கள்.  
பொதுவாக மலேசியாவில் உள்ள தமிழ், சீனம், ஆங்கிலம், கடசான் மொழி ஊடகங்களில் *மந்திரி பெசார்* எனும் சொல் மொழிபெயர்க்கப் படாமல் அப்படியே பயன்படுத்தப் படுகிறது.  
மலேசியாவில் உள்ள அனைத்து மந்திரி பெசார்களும்; முதலமைச்சர்களும் *மாண்புமிகு* (*Yang Amat Berhormat*); "மிகவும் மரியாதைக்குரியவர்" எனும் முன் சொல்லுடன் அழைக்கப்படுகிறார்கள்.
# மலேசிய மாநில அரசுகளின் தலைவர்கள்

## பொது

மலேசியாவில் **மந்திரி பெசார்** (*Menteri Besar*) எனும் சொல் வழக்கில், முதலமைச்சரைக் கொண்டுள்ள மாநிலங்கள்:  
1. ஜொகூர்
1. கெடா
1. கிளாந்தான்
1. நெகிரி செம்பிலான்
1. பகாங்
1. பேராக்
1. பெர்லிஸ்
1. சிலாங்கூர்
1. திரங்கானு  
மலேசியாவில் **முதலமைச்சர்** (*Ketua Menteri*) எனும் சொல் வழக்கில் முதலமைச்சரைக் கொண்டுள்ள மாநிலங்கள்:  
1. மலாக்கா
1. பினாங்கு
1. சபா
1. சரவாக்
# மலேசிய மாநில அரசுகளின் தலைவர்கள்

## பொது

### மாநில நிர்வாக அதிகாரம்

மலேசிய மலாய் மாநிலங்களின் ஒன்பது பரம்பரை ஆட்சியாளர்களும்; மற்ற நான்கு மாநிலங்களின் நியமிக்கப்பட்ட ஆளுநர்களும்; தங்கள் மாநிலங்களின் அரசியலமைப்புத் தலைவர்களாக பணியாற்றுகின்றனர். அதே நேரத்தில் மாநில நிர்வாக அதிகாரம் மந்திரி பெசார் மற்றும் முதலமைச்சர்களிடம் உள்ளது.  
பொதுவாக, மாநில சட்டமன்றத் தேர்தல்களைத் தொடர்ந்து, பெரும்பான்மை பெற்ற கட்சியை, மாநில அரசாங்கத்தை அமைப்பதற்கு மாநிலத்தின் ஆட்சியாளர் அழைப்பார். அதன் பின்னர் மாநில நிர்வாக ஆட்சி அமைக்கப்படும்.  
மந்திரி பெசார் அல்லது முதலமைச்சரின் பதவிக் காலம் அதிகப் பட்சம் ஐந்து ஆண்டுகள் வரை நீடிக்கும். ஆனால் ஒரு மந்திரி பெசார் எத்தனை முறை வேண்டும் என்றாலும் மந்திரி பெசார் பதவியை வகிக்கலாம். இருப்பினும், அவர் பொதுத் தேர்தலில் வெற்றிப் பெற்றவராக இருக்க வேண்டும்.
# மலேசிய மாநில அரசுகளின் தலைவர்கள்

## வரலாறு

1948-ஆம் ஆண்டு பிரித்தானிய காலனித்துவ அரசாங்கத்தால், மலாயா கூட்டமைப்பு உருவாக்கப் பட்டதும், மலேசியாவில் உள்ள பெரும்பாலான மாநிலங்களில் மந்திரி பெசார் பதவி உருவானது.  
இருப்பினும், மந்திரி பெசார் பதவியை உருவாக்கிய முதல் மாநிலம் ஜொகூர் ஆகும். ஜொகூர் சுல்தான் அபு பக்கர் அவர்களால் அமல்படுத்தப்பட்ட ஜொகூர் மாநில அரசியலமைப்புக்கு (Undang-undang Tubuh Negeri Johor) உட்பட்டு, மந்திரி பெசார் பதவியும் உருவாக்கப் பட்டது.  
அந்த வகையில் அரசியலமைப்பு முடியாட்சி முறையை ஏற்றுக்கொண்ட முதல் மலாய் மாநிலமாக ஜொகூர் மாநிலம் விளங்குகிறது. மந்திரி பெசாரும்; மாநில முதலமைச்சரும், வழக்கமாக மாநிலச் சட்டமன்றத்தில் பெரும்பான்மையைக் கொண்டு இருக்கும் கட்சியில் இருந்து தேர்வு செய்யப் படுகிறார்கள்.
# மேவாரின் சிசோதியர்கள்

**மேவாரின் சிசோதியர்கள்** (*Sisodias of Mewar*) இது மேவார் இராச்சியத்தை ஆண்ட பல இராஜ்புத்ர குலங்களில் ஒன்றாகும். இது பின்னர் பிரித்தானிய இராச்சியத்தில் உதய்பூர் இராச்சியம் என்று அழைக்கப்பட்டது. மேவாரின் சிசோதிய குலமானது, "மேவார் இல்லம்" என்றும் அழைக்கப்படுகிறது. குகில மன்னன் இரணசிம்மனின் மகனான இரகாபாவிடம் வம்சம் அதன் வம்சாவளியைக் குறிக்கிறது. குகிலர்களின் இந்த கிளைக் குடும்பத்தின் வாரிசான அம்மிர் சிங், தில்லியின் துக்ளக் சுல்தான்களை தோற்கடித்த பின்னர் மேவார் இராச்சியத்தை மீண்டும் நிறுவினார்.
பிராந்தியத்தின் வரைபடம்]]
# மேவாரின் சிசோதியர்கள்

## தோற்றம்

13ஆம் நூற்றாண்டின் தொடக்கத்தில் தில்லி சுல்தானகத்தின் சித்தோர்கார் படையெடுப்பைத் தொடர்ந்து, ஆளும் குகில வம்சம் மேவாரிலிருந்து இடம்பெயர்ந்தது. குகில வம்சத்தின் ஒரு கிளையின் வாரிசான ஹம்மிர் சிங், பிராந்தியத்தின் கட்டுப்பாட்டை மீண்டும் பெற்றார். துக்ளக்கின் படைகளை தோற்கடித்த பின்னர் வம்சத்தை மீண்டும் நிறுவினார். மேலும் தில்லியின் முஸ்லிம் படைகளிடமிருந்து இன்றைய ராஜஸ்தானைக் கைப்பற்றி 'ராவல்' என்பதற்குப் பதிலாக 'ராணா' என்ற அரச பட்டத்தைப் பயன்படுத்திய தனது வம்சத்தில் முதல் அரசனானார். இதன் மூலம் சிசோதிய குலத்தை நிறுவினார்.
# மேவாரின் சிசோதியர்கள்

## வரலாறு

ஹம்மிர் சிங்கைத் தொடர்ந்து ராணா கும்பா, ராணா ரைமல் இருப்பினும், முகலாயப் பேரரசர் பாபர் கான்வா போரில் ராணா சங்காவைத் தோற்கடித்ததின் விளைவாக, மேவார் மற்றும் பல ராஜபுத்திர சாம்ராஜ்யங்களின் கௌரவம் வெகுவாகக் குறைந்தது. இரண்டாம் இரத்தன் சிங், விக்ரமாதித்ய சிங், வன்வீர் சிங் போன்ற இவரது பலவீனமான வாரிசுகள் குறுகிய காலத்திற்கு ஆட்சி செய்தனர்.
# மேவாரின் சிசோதியர்கள்

## வரலாறு

### முகலாயர்களுடனான மோதல்கள்

பின்னர் ஆட்சிக்கு வந்த வாரிசுகளான இரண்டாம் உதய் சிங், மகாராணா பிரதாப், முதலாம் அமர் சிங் ஆகியோர் நீண்ட காலமாக முகலாயர்களை எதிர்த்தனர்.இறுதியில் அமர் சிங் தனது வளங்கள் மிகவும் தீர்ந்ததால் சரணடைய வேண்டியதாயிற்று. அவர் முகலாயர்களின் அடிமையானார். அவரது வாரிசான இரண்டாம் கரன் சிங்கின் கீழ் பல கட்டிடத் திட்டங்கள் நடந்தன. முதலாம் ஜகத் சிங்கின்ஆட்சியின் போது, அவருக்கும் பேரரசர் ஷாஜகானுக்கும் இடையே சில பதற்றம் இருந்தது. ஆனால் அவர்கள் ஒரு புரிந்துணர்வுக்கு வந்து போரைத் தவிர்த்தனர்.  
முதலாம் ராஜ் சிங், பல சந்தர்ப்பங்களில் பேரரசர் ஔரங்கசீப்பிற்கு எதிராகப் போரிட்டு மிகவும் வெற்றிகரமான ஆட்சியாளராக இருந்தார். இதை அவரது வாரிசான ஜெய் சிங்கும் தொடர்ந்தார். இந்த காலகட்டத்தில் இராஜபுதனத்தின் மீது ஜெய்பூர் இராச்சியமும் பின்னர் மராத்தியர்களும் ஆதிக்கம் செலுத்தினர். பீம் சிங் மேவார் ஆங்கிலேயர்களின் பாதுகாப்பை ஏற்று அவர்களுடன் ஒரு ஒப்பந்தத்தில் கையெழுத்திட வேண்டியிருந்தது.
# மேவாரின் சிசோதியர்கள்

## வரலாறு

### பிரித்தானிய ஆட்சியின் கீழ்

1818 வாக்கில், ஓல்கர், சிந்தியா மற்றும் டோங்க் படைகள் மேவாரைக் கொள்ளையடித்து, அதன் ஆட்சியாளரையும் மக்களையும் பாழ்படுத்தியது.  
ஒப்பந்தத்தின் கீழ், பிரித்தானிய அரசாங்கம் மேவார் பிரதேசத்தைப் பாதுகாக்க ஒப்புக்கொண்டது. அதற்கு ஈடாக மேவார் பிரித்தானியர்களின் மேலாதிக்கத்தை ஒப்புக்கொண்டது. மேலும், பிற மாநிலங்களுடனான அரசியல் தொடர்புகளிலிருந்து விலகி, அதன் வருவாயில் நான்கில் ஒரு பங்கை 5 ஆண்டுகளுக்கு திரையாக செலுத்த ஒப்புக்கொண்டனர். நிரந்தரமாக எட்டில் மூன்று பங்கு. இவர், 1947இல் பிரித்தானிய இந்தியாவின் சுதந்திரம் மற்றும் பிரிவினைக்குப் பிறகு, ஏப்ரல் 1949இல் இந்திய ஒன்றியத்தில் சேருவதற்கான இணைப்பு ஒப்பந்தத்தில் கையெழுத்திட்ட இந்திய இளவரசர்களில் முதன்மையானவராக இருந்தார். 1971இல் இந்திய அரசாங்கம் அனைத்து அரச பட்டங்களையும் ரத்து செய்யும் வரை இவரது மகன் பகவத் சிங் உதய்பூரின் பெயரிடப்பட்ட ஆட்சியாளராக இருந்தார்.  
தற்போது மேவார் மாளிகையின் தலைமை யாருக்கு என்பது பிரச்ச்னையாக உள்ளது. பகவத் சிங்கின் இரு மகன்களான மகேந்திர சிங் மேவார் & அரவிந்த் சிங் மேவார் ஆகிய இருவரும் உரிமையைக் கோருகின்றனர். குடும்பத்தின் இரு பிரிவுகளுக்கிடையேயான உறவு பதற்றமாகவே இருந்து வருகிறது. சர்வதேச பத்திரிகைகளில், அரவிந்த் சிங் மேவார் குடும்பத்தின் தற்போதைய தலைவர் என்று குறிப்பிடப்பட்டாலும், உதய்பூரின் உள்ளூர் பழைய உன்னத குடும்பங்கள் மகேந்திர சிங் மேவாரை சரியான தலைவராக அங்கீகரிக்கின்றன.
# மேவாரின் சிசோதியர்கள்

## இதனையும் பார்க்கவும்

- சிசோதியர்கள்
- மகாராணா பிரதாப்
- ராணா சங்கா
- ராஜ்புத்
# மதுவும் மார்பகப் புற்றுநோயும்

**மது மற்றும் மார்பகப் புற்றுநோய்** (*Alcohol and breast cancer*) இடையே உள்ள தொடர்பு தெளிவாக உள்ளது: ஆல்ககால் கலந்துள்ள எந்தவகையான மதுபானங்களை அருந்துவதும் மார்பக புற்றுநோய் மற்றும் வேறு சில வகையான புற்றுநோய்க்கான ஆபத்து விளைவிக்கும் ஒரு காரணியாகும்.  
பெண்களுக்கு மார்பகப் புற்றுநோயை உண்டாக்கும் குழு 1 புற்றுநோய் காரணியாக மதுபானங்களை வகைப்படுத்த போதுமான அறிவியல் சான்றுகள் இருப்பதாக புற்றுநோய்க்கான பன்னாட்டு ஆராய்ச்சி நிறுவனம் அறிவித்துள்ளது. குழு 1 புற்றுநோய் காரணிகள் என்பவை நிச்சயமாகப் புற்றுநோயை உண்டாக்கும் பொருள்கள் என்பதற்கான தெளிவான அறிவியல் ஆதாரங்களை கொண்டுள்ள புகையிலை போன்ற பொருள்களை குறிப்பவையாகும்.
ஒரு நாளைக்கு சராசரியாக ஓர் அலகு மது அருந்தும் ஒரு பெண்ணை விட, சராசரியாக இரண்டு அலகு மது அருந்தும் பெண்ணுக்கு மார்பகப் புற்றுநோய் உருவாக்கும் அபாயம் 13% அதிகமாகும்.  
மது அருந்தாதவர்கள் மற்றும் குறைந்த அளவு மது அருந்துபவர்களை விட அதிகமாக குடிப்பவர்கள் மார்பக புற்றுநோயால் இறப்பதற்கு அதிக வாய்ப்பு உள்ளது. மேலும், ஒரு பெண் எவ்வளவு அதிகமாக தொடர்ந்து மது அருந்துகிறாரோ, அந்த அளவுக்கு ஆரம்ப சிகிச்சைக்குப் பிறகும் அவருக்கு மீண்டும் மீண்டும் புற்றுநோய் வருவதும் தொடரும்.
- பாலூட்டி சுரப்பி மேம்படுவது என்றாலும் அதிக அளவில் குடிப்பவர்களிடையே ஆபத்து அதிகமாக உள்ளது.
இலேசான குடிப்பழக்கம் என்பது வாரத்திற்கு ஒன்று முதல் மூன்று முறை மது அருந்துவதாகும். மிதமான குடிப்பழக்கம் என்பது ஒரு நாளைக்கு ஒரு முறை மது அருந்துவதாகும். இலேசான மற்றும் மிதமான குடிப்பழக்கம் மார்பக புற்றுநோயைக் கண்டறியும் அபாயத்துடன் தொடர்புடையது. மிதமான குடிப்பழக்கத்தால் ஏற்படும் ஆபத்து அதிகமாக குடிப்பதால் ஏற்படும் அபாயத்தை விட சிறியது.
# மதுவும் மார்பகப் புற்றுநோயும்

## குடிக்கும் தாய்களின் மகள்களுக்கு

கர்ப்ப காலத்தில் மது அருந்துவது பெண் குழந்தைகளுக்கு மார்பக புற்றுநோயின் வாய்ப்பை அதிகரிக்கலாம் என்று ஆய்வுகள் தெரிவிக்கின்றன. "கர்ப்பமாக இருக்கும் பெண்கள் மிதமான அளவில் கூட மதுவை உட்கொள்வது, மெலடோனின் குறைப்பு அல்லது வேறு சில வழிமுறைகள் மூலம் ஈசுட்ரோசன் அளவை உயர்த்துவதற்கு வழிவகுக்கலாம். இது வளரும் பாலூட்டி திசுக்களை பாதிக்கும். அதாவது மகள்களுக்கு வாழ்நாள் முழுவதும் மார்பக புற்றுநோயின் அபாயம் இருந்துகொண்டே இருக்கும்.
# மதுவும் மார்பகப் புற்றுநோயும்

## மறுநிகழ்வு

மது அருந்துவது அல்லது குடிக்காமல் இருப்பது மார்பகப் புற்றுநோய் சிகிச்சைக்குப் பிறகு மீண்டும் வருமா என்பதை தீர்மானிக்காது. இருப்பினும் ஒரு பெண் எவ்வளவு அதிகமாக குடிக்கிறாரோ அந்த அளவுக்கு புற்றுநோய் மீண்டும் வருவதற்கான வாய்ப்புகள் அதிகம்.
# மதுவும் மார்பகப் புற்றுநோயும்

## ஆண்களுக்கு மார்பகப் புற்றுநோய்

ஆண்களுக்கு மார்பகப் புற்றுநோயானது அரிதானது. 100,000 ஆண்களில் ஒருவருக்கும் குறைவான நிகழ்வுகளே ஏற்படுகின்றன. மக்கள்தொகை ஆய்வுகள் அதிக அளவு மது அருந்துவது ஆபத்து காரணி என கலவையான முடிவுகளை அளித்துள்ளது. தினசரி மது அருந்துதல் 10 கிராம் அளவு என்றால் ஆபத்து சதவீதம் 16% என்ற விகிதம் என்று ஓர் ஆய்வு தெரிவிக்கிறது. மற்றவை எந்த விளைவையும் காட்டவில்லை. இருப்பினும் இந்த ஆய்வுகள் குடிகாரர்களின் சிறிய எண்ணிக்கையை மட்டுமே கொண்டிருந்தன.
# மதுவும் மார்பகப் புற்றுநோயும்

## தொற்றுநோயியல்

உலகளவில் மது அருந்துவதால் ஒவ்வோர் ஆண்டும் சுமார் 144,000 பெண்கள் மார்பக புற்றுநோயால் பாதிக்கப்படுகின்றனர். ஒவ்வோர் ஆண்டும் சுமார் 38,000 பெண்கள் மதுவால் தூண்டப்பட்ட மார்பக புற்றுநோயால் இறக்கின்றனர். இவர்களில் 80% பெண்கள் அதிகமாகவோ அல்லது மிதமாகவோ குடிப்பவர்களாக இருந்தார்கள்.
# விக்கிப்பீடியா:Statistics/weekly/6-Feb-2022
# வசந்த உற்சவம்

**வசந்த உற்சவம் ** (*Vasanthotsavam)* என்பது திருமலையில் வசந்த காலத்தின் வருகையைக் கொண்டாடும் விதமாக ஆண்டுதோறும் நடைபெறும் நிகழ்வாகும். வசந்தோற்சவம் என்றும் இந்நிகழ்வு அறியப்படுகிறது.  
வசந்தோற்சவம் என்பது இரண்டு வார்த்தைகளின் தொகுப்பாகும். "வசந்த" (சமசுகிருதத்தில் வசந்த காலம்) மற்றும் "உற்சவம்" (சமசுகிருதத்தில் பண்டிகை). சித்திரை மாதத்தின் *திரயோதசி*, *சதுர்த்தசி* மற்றும் பௌர்ணமி ஆகிய மூன்று நாட்களில் இவ்விழா கொண்டாடப்படுகிறது. கிரெகொரியன் நாட்காட்டியின் படி இத்திருவிழா மார்ச்சு மாத இறுதியிலிருந்து ஏப்ரல் நடுப்பகுதிக்குள் நடைபெறுகிறது.
# வசந்த உற்சவம்

## வரலாறு & தொடக்கம்

திருமலையில் இத்திருவிழா கொண்டாட்டமானது அச்சுதரானாரின் காலத்தில் (சாகா 1460) பதிவு செய்யப்பட்டுள்ளது. கோவிலில் கணக்காயர் மகன் பெரிய சோலை வழங்கிய 3000 நற்பணி நிதியில் விழா துவங்கியது.
# வசந்த உற்சவம்

## விழா

இந்து நாட்காட்டி மாதமான பால்குணத்தில் உத்தரபாத்ரா நட்சத்திர நாளில் நடத்தப்படும் *அங்குரார்ப்பணம்* (ஒன்பது வகையான விதைகளை விதைத்தல்) விழாவுடன் திருவிழா தொடங்குகிறது. இந்த சடங்குகளில் கலந்துகொள்ளப் பொதுமக்களுக்கு அனுமதி இல்லை.  
*அபிஷேகம்* - குறிப்பாக *ஸ்னபன திருமஞ்சனம்* (புனித ஸ்நானம்) என்று அழைக்கப்படும், *உற்சவ மூர்த்தி* மற்றும் அவரது துணைவியார்களுக்குக் கோயில் வளாகத்திற்கு வெளியே உள்ள வசந்தோற்சவ மண்டபத்தில் மூன்று நாட்களும் செய்யப்படுகிறது. மூன்றாம் நாள், இராமர், சீதை, லட்சுமணன் மற்றும் அனுமன் ஆகியோருடன் கிருஷ்ணர் மற்றும் ருக்மிணி ஆகியோர் வசந்த மண்டபத்தில் எழுந்தருளுகின்றனர். இரவு இத்தெய்வங்களின் வீதி உலா மாடவீதிகளில் நடைபெறும்.  
2006ஆம் ஆண்டு கோயில் சுற்றுப்புறச் சீரமைப்புப் பணியின் ஒரு பகுதியாக வசந்தோற்சவ மண்டபம் இடிக்கப்பட்டது. இதன் பின்னர் பிரதான கோயிலுக்கு எதிரே அமைந்துள்ள வைபவத்சவ மண்டபம் இத்திருவிழாவிற்குப் பயன்படுத்தப்படுகிறது.
# வசந்த உற்சவம்

## இதனையும் காண்க

- வசந்த மண்டபம்
# இலித்தியம் இருபீனைல்பாசுபைடு

**இலித்தியம் இருபீனைல்பாசுபைடு** (*Lithium diphenylphosphide*) என்பது (C<sub>6</sub>H<sub>5</sub>)<sup>2</sup>PLiஎன்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தில் இலித்தியமும் கரிமபாசுபரசு எதிர்மின் அயனியும் உட்கூறுகளாக உள்ளன. காற்று உணரியான இத்திண்மம் இருபீனைல்பாசுபீனோ சேர்மங்களைத் தயாரிக்கப் பயன்படுகிறது. ஓர் ஈதர் அணைவுச் சேர்மமாக இது அடர் சிவப்பு நிறத்தில் காணப்படுகிறது.
# இலித்தியம் இருபீனைல்பாசுபைடு

## தயாரிப்பு

குளோரோயிருபீனைல்பாசுபீன், குளோரோமுப்பீனைல்பாசுபீன், குளோரோநாற்பீனைல்பாசுபீன் போன்றவற்றுடன் கார உலோகங்களைச் சேர்த்து வினைபுரியச் செய்தால் இலித்தியம், சோடியம், பொட்டாசியம் உப்புகள் உருவாகின்றன.
:(C<sub>6</sub>H<sub>5</sub>)<sub>2</sub>PCl + 2 M → (C<sub>6</sub>H<sub>5</sub>)<sub>2</sub>PM + MCl
:(C<sub>6</sub>H<sub>5</sub>)<sub>3</sub>P + 2 M → (C<sub>6</sub>H<sub>5</sub>)<sub>2</sub>PM + MC<sub>6</sub>H<sub>5</sub>
:(C<sub>6</sub>H<sub>5</sub>)<sub>4</sub>P<sub>2</sub> + 2 M → 2 (C<sub>6</sub>H<sub>5</sub>)<sub>2</sub>PM  
இருபீனைல்பாசுபீன்களை புரோட்டான் நீக்க வினைக்கு உட்படுத்தியும் இவற்றைத் தயாரிக்க முடியும்.
# இலித்தியம் இருபீனைல்பாசுபைடு

## வினைகள்

இருபீனைல்பாசுபைடு உப்புகளுடன் தண்ணீர் சேர்க்கும்போது நீராற்பகுப்பு வினை நிகழ்ந்து இருபீனைல்பாசுபீன் உருவாகிறது.
:(C<sub>6</sub>H<sub>5</sub>)<sub>2</sub>PLi + H<sub>2</sub>O → (C<sub>6</sub>H<sub>5</sub>)<sub>2</sub>PH + LiOH  
ஆல்கைல் ஆலைடுகளுடன் சேர்க்கப்பட்டால் இவை நான்கிணைய பாசுபீன்களைக் கொடுக்கின்றன.:
:(C<sub>6</sub>H<sub>5</sub>)<sub>2</sub>PM + RX → (C<sub>6</sub>H<sub>5</sub>)<sub>2</sub>PR + MX  
இருபீனைல்பாசுபைடு உப்புகளுடன் உலோக ஆலைடுகளை சேர்க்கும் போது தாண்டல் உலோக பாசுபிட்டோ அணைவுச் சேர்மங்கள் கிடைக்கின்றன.
# இலித்தியம் இருபீனைல்பாசுபைடு

## கட்டமைப்பு

உப்புகளாக இவை கருதப்பட்டாலும் காரயிருபீனைல்பாசுபைடுகள் கரைசலில் அதிக அளவில் திரள்களாக உள்ளன. திண்மங்களாக இவை பல்லுருவக் கட்டமைப்புகளை ஏற்கின்றன.
# இலித்தியம் இருபீனைல்பாசுபைடு

## தொடர்புடைய சேர்மங்கள்

- சோடியம் இருபீனைல்பாசுபைடு (சிஏஎசு எண் 4376-01-6)
- பொட்டாசியம் இருபீனைல்பாசுபைடு (சிஏஎசு எண் 15475-27-1)
# பராபதி கோட்டை

**பராபதி கோட்டை** (*Barabati fort*) என்பது பொ.ச. 989 ஆம் ஆண்டு ஒடிசாவின் கட்டக்கில் ஆட்சி செய்த சோமவம்சி (கேசரி) வம்சத்தின் மரகத கேசரி என்ற மன்னனால் கட்டப்பட்ட கோட்டையாகும். கோட்டையின் இடிபாடுகள் அதன் அகழி, வாயில் மற்றும் ஒன்பது மாடி அரண்மனையின் மண் மேடு ஆகியவை மட்டுமே தற்போது எஞ்சியுள்ளன. இது கடந்த நாட்களின் நினைவுகளை எழுப்புகிறது. இன்று இது பல்வேறு விளையாட்டு நிகழ்வுகள் மற்றும் கலாச்சார நிகழ்ச்சிகளின் இடமான நவீன பராபதி விளையாட்டரங்கத்திற்கு அருகில் உள்ளது. கோட்டையில் இருந்து வெகு தொலைவில் நகரின் முதன்மை தெய்வமான கட்டக் சண்டிக்கு அர்ப்பணிக்கப்பட்ட ஒரு கோயிலும் உள்ளது. இப்போது பழைய கட்டக்கை உலகத்தரம் வாய்ந்த சுற்றுலாத் தலமாக படகு சவாரி வசதிகளுடன் உலகத்தரம் வாய்ந்த பூங்காவாக மேம்படுத்த திட்டமிடப்பட்டுள்ளது. கட்டக்கையின் புனரமைப்பு பணிகள் முழுவீச்சில் நடந்து வருகிறது.
# பராபதி கோட்டை

## அமைவிடம்

இந்த இடைக்காலக் கோட்டையானது இல், கட்டக்கின் மையத்தில் இருந்து சுமார் 8 கிமீ தொலைவில், வடக்கில் மகாநதி, தெற்கில் உள்ள காட்டயோடி ஆறு மற்றும் அதன் கிளை ஆறுகளால் உருவாக்கப்பட்ட கரையோரப் பகுதியின் உச்சியில் கடல் மட்டத்திலிருந்து 14.62 மீட்டர் உயரத்தில் அமைந்துள்ளது.
# பராபதி கோட்டை

## வரலாறு

பராபதிக் கோட்டை பொ.ச. 987இல் சோமவம்சி வம்சத்தின் ஆட்சியாளர் மரகத கேசரியால் கட்டப்பட்டது. அப்போது கட்டக்கை என்றழைக்கப்பட்ட கட்டக்கைப் பாதுகாக்க ஒரு கல் தடுப்பு கட்டப்பட்டது. பராபதி கோட்டை கட்டப்பட்ட நாள் குறித்து அறிஞர்கள் பல்வேறு கருத்துக்களைக் கூறுகின்றனர்.  
பொ.ச. 1568 இல், நகரம் வங்காளத்தின் கர்ராணிகளின் கைகளுக்கும், பின்னர் 1576இல் முகலாயப் பேரரசிடம் வீழ்ந்தது. 1741இல் மராட்டியப் பேரரசிடம் சென்றது. 1803இல் ஒடிசாவின் மற்ற பகுதிகளுடன் கட்டக்கும் ஆங்கிலேயர் ஆட்சியின் கீழ் வந்தது. தென்கிழக்கு தொடருந்து மண்டலம் 1919இல் கட்டாக்கை சென்னை, கொல்கத்தா ஆகியவற்றுடன் இணைத்தது. இது 1936ஆம் ஆண்டில் புதிதாக உருவாக்கப்பட்ட ஒடிசா மாநிலத்தின் தலைநகராக மாறியது. மேலும், 1948 ஆம் ஆண்டு தலைநகர் புவனேசுவரத்துக்கு மாற்றப்படும் வரை அது தொடர்ந்தது. இந்த நகரம் 1989இல் ஆயிரம் ஆண்டுகளை நிறைவு செய்தது.  
முஸ்லிம்கள் மற்றும் மராட்டியர்களின் ஆட்சியின் போது இது ஒடிசாவின் தலைநகராகத் தொடர்ந்தது. அக்டோபர் 1803இல் பிரித்தானிய இராணுவம் பராபதி கோட்டையைக் கைப்பற்றியது. மேலும் இது பல ஆட்சியாளர்களின் சிறைச்சாலையாகவும் மாறியது. 1800இல் குஜங்காவின் அரசன், 1818இல் சர்குஜா மன்னன் ஆகியோர் தனது குடும்ப உறுப்பினர்களுடன் இந்தக் கோட்டையில் சிறை வைக்கப்பட்டனர். கூடுதலாக, ஆங்கிலேயர் ஆட்சியின் ஆரம்ப கட்டத்தில் கோட்டையை அழிக்கும் நாசவேலைகளும் தீவிரப்படுத்தப்பட்டன.
# பராபதி கோட்டை

## கட்டிடக்கலை

, அரண்களும்]]  
கோட்டையின் திட்டம் சதுரமாக உள்ளது. இது 102 ஏக்கர் பரப்பளவில் பரந்து விரிந்து அனைத்துப் பக்கங்களிலும் வடக்கு மற்றும் மேற்குப் பகுதிகளில் 10 மீட்டர் அகலமும், கிழக்கு மற்றும் தெற்குப் பகுதிகளில் 20 மீட்டர் அகலமும் கொண்ட கல் வேயப்பட்ட அகழியால் சூழப்பட்டுள்ளது. நுழைவாயிலைத் தவிர கோட்டைச் சுவர் முழுவதும் காணவில்லை. 1915 முதல், அதன் தேசிய முக்கியத்துவத்தை கருத்தில் கொண்டு, இந்த இடம் இந்திய தொல்லியல் ஆய்வகத்தால் அறிவிக்கப்பட்டது.
# ஜி. வாகீசம் பிள்ளை

**ஜி. வாகீசம் பிள்ளை** (*G. Vagheesam Pillai*) என்பவர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினர் ஆவார். இவர் 1952 மற்றும் 1957 தேர்தல்களில் சிதம்பரம் தொகுதியிலிருந்து இந்திய தேசிய காங்கிரசு வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார். இரண்டு தேர்தல்களிலும் காங்கிரஸ் கட்சியைச் சேர்ந்த சுவாமி சகஜானந்தா சரசுவதி இரண்டாவதாக வெற்றி பெற்றார்.  
1915 ஆம் ஆண்டு செப்டம்பர் மாதம் 1 அன்று ஒரு விவசாய குடும்பத்தில் சிதம்பரத்தில் பிறந்த இவருக்கு நான்கு மகன்கள் மற்றும் இரண்டு மகள்கள் உள்ளனர். சிதம்பரம் நடராசப் பெருமான் கோயில் கும்பாபிஷேகம் 1988 பிப்ரவரியில் இவரது தலைமையில் நடைபெற்றது.
# எம். டி. தியாகராஜ பிள்ளை

**எம். டி. தியாகராஜ பிள்ளை** (*M. D. Thyagaraja Pillai*) என்பவர் இந்திய அரசியல்வாதி மற்றும் தமிழ்நாடு சட்டமன்றத்தின் முன்னாள் உறுப்பினர் ஆவார். தியாகராஜ பிள்ளை திருவாரூர் மாவட்டம் கொரடாச்சேரியினைச் சார்ந்தவர். இவர் 1952 மற்றும் 1957 தேர்தல்களில் திருவாரூர் மாவட்டம் நன்னிலம் தொகுதியிலிருந்து இந்தியத் தேசிய காங்கிரசு வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார். இந்த இரண்டு தேர்தல்களிலும் வெற்றி பெற்ற இருவரில் மற்றவர் எம். சி. முத்துகுமாரசாமி ஆவார். இவர் 1962 தேர்தலில் இதே தொகுதியிலிருந்து மீண்டும் தேர்ந்தெடுக்கப்பட்டார்.
# டேவிடு ஆசர்

**சிறுகோள் கண்டுபிடிப்புகள்: 10&thinsp;**  
| 58345 மூமிந்திரோல் | பிப்ரவரி 7, 1995 | } |
| --- | --- | --- |
**டேவிடு ஜே. ஆசர்** (*David J. Asher*; பிறப்பு: 1966, எடின்பர்கு) ஒரு பிரித்தானிய வானியலாளர் ஆவார். இவர் வட அயர்லாந்தில் உள்ள ஆர்மா வான்காணகத்தில் (பவாஒ குறிமுறை எண் 981) பணிபுரிகிறார்.  
இவர் கேம்பிரிச்சுப் பல்கலைக்கழகத்தில் கணிதவியல் படித்தார். இவர் தன் முனைவர் பட்டத்தை ஆக்சுபோர்டு பல்கலைக்கழகத்தில் பெற்றார்.  
இவர் இராபர்ட் மெக்நவுகுடன் இணைந்து விண்கல் ஆய்வு செய்து பெயர்பெற்றவர்.  
இவர்கள் இருவரும் 1999 இலும் 2000 இலும் இலியோனைடிசு விண்கல் பொழிவின் உச்சம் நிகழ்நேரத்தைச் சரியாகவே கணித்தாலும் உச்சச் செறிவுகளைக் குறைத்தே மதிப்பிட்டனர்.  
இராபர்ட் மெக்நவுகு 1992 இல் கண்டறிந்த செவ்வாய் கடப்பு சிறுகோள் 6564 ஆழ்சர் இவரது நினைவாகப் பெயரிடப்பட்டது.  
}}
# வெள்ளி நைத்திரைட்டு

**வெள்ளி நைத்திரைட்டு** (*Silver nitrite*) AgNO<sub>2</sub>. என்ற மூலக்கூற்று வாய்ப்பாட்டால் விவரிக்கப்படுகிறது.
# வெள்ளி நைத்திரைட்டு

## பயன்பாடுகள்

வெள்ளி நைத்திரைட்டு பல பயன்களைக் கொண்டுள்ளது. அவற்றில் குறிப்பிடத்தக்கவை சில:
- அனிலின் சேர்மங்கள் தயாரிக்கப் பயன்படுகிறது.
- ஒரு பொதுவான ஆக்சிசனேற்றும் முகவராகப் பயன்படுகிறது.
- விக்டர் மேயர் வகை பதிலீட்டு வினைகளில் கரிம புரோமைடு அல்லது கரிம அயோடைடுகளுடன் வினையில் ஈடுபட்டு நைட்ரோ சேர்மங்களை உருவாக்குகிறது.
- தளத்தில் உருவாக்கப்பட்ட நைட்ரைல் அயோடைடுடன் வெள்ளி நைத்திரைட்டும் தனிம நிலை அயோடினும் வினைபுரிந்து நைட்ரோ ஆல்க்கீன் தயாரிக்கும் தொகுப்பு வினையில் பயன்படுகிறது.
# வெள்ளி நைத்திரைட்டு

## தயாரிப்பு

வெள்ளி நைட்ரேட்டும் சோடியம் நைத்திரைட்டு போன்ற ஒரு காரநைத்திரைட்டும் சேர்ந்து வினைபுரியும்போது வெள்ளி நைத்திரைட்டு உருவாகிறது.
:AgNO<sub>3</sub> <sub>(aq)</sub> + NaNO<sub>2</sub> <sub>(s)</sub> → NaNO<sub>3</sub> <sub>(aq)</sub> + AgNO<sub>2</sub> <sub>(வீழ்படிவு)</sub>
வெள்ளி சல்பேட்டுடன் பேரியம் நைட்ரைட்டைச் சேர்த்து வினைபுரியச் செய்தாலும் வெள்ளி நைத்திரைட்டு உருவாகிறது.
# வெள்ளி நைத்திரைட்டு

## இயற்பியல் பண்புகள்

வெள்ளி நைட்ரேட்டை விடக் குறைவாக வெள்ளி நைத்திரைட்டு தண்ணீரில் கரைகிறது. வெள்ளி நைட்ரேட்டுடன் சோடியம் நைட்ரைட்டைச் சேர்த்தால் உடனடியாக வெள்ளி நைத்திரைட்டு வீழ்படிவாகிறது.
# கசானவித்துப் பேரரசு

**கசனவித்து வம்சம்** (Ghaznavids) என்பது துருக்கிய மம்லூக் வம்சாவளியைச் சேர்ந்த பாரசீக முஸ்லிம் வம்சமாகும். ஈரான், ஆப்கானித்தான், திரான்சோக்சியானாவின் பெரும்பகுதி, வடமேற்கு இந்திய துணைக்கண்டத்தின் பெரும்பகுதி ஆகியவற்றை பொ.ச. 977 முதல் 1186 வரை ஆட்சி செய்தது. குராசானிலுள்ள இந்து குஷ் மலைத்தொடருக்கு வடக்கே பால்கிலிருந்த சமனிட் பேரரசின் முன்னாள் தலைவராக இருந்த அவரது மாமனார் ஆல்ப் டிகின் இறந்த பிறகு கசுனி மாகாணத்தின் ஆட்சிக்கு வந்த சபுக்திகின் என்பவரால் வம்சம் நிறுவப்பட்டது.  
வம்சம் நடு ஆசிய துருக்கிய வம்சாவளியைச் சேர்ந்தது என்றாலும், அது மொழி, கலாச்சாரம், இலக்கியம் மற்றும் பழக்கவழக்கங்களின் அடிப்படையில் முற்றிலும் பாரசீகமயமாக்கப்பட்டது. எனவே இது "பாரசீக வம்சமாகவே" கருதப்படுகிறது.  
சபுக்திகினின் மகன், கசினியின் மகுமூது சமனிட் பேரரசில் இருந்து சுதந்திரம் அறிவித்தார் மேலும் கசனவித் பேரரசை கிழக்கில் ஆமூ தாரியா, சிந்து ஆறு மற்றும் இந்தியப் பெருங்கடல் மற்றும் மேற்கில் இரே மற்றும் அமாதான் வரை விரிவுபடுத்தினார். முதலாம் மசூத்தின் ஆட்சியின் கீழ், கசனவித்து வம்சம் தண்டநாகன் போருக்குப் பிறகு செல்யூக் வம்சத்திடம் அதன் மேற்குப் பகுதிகளின் மீதான கட்டுப்பாட்டை இழக்கத் தொடங்கியது. இதன் விளைவாக நவீன ஆப்கானிஸ்தான், பாக்கித்தான் ( பஞ்சாப் மற்றும் பலுச்சிசுத்தானம் ) ஆகியவற்றிற்குள் அதன் உரிமைகள் கட்டுப்படுத்தப்பட்டன. 1151 இல், சுல்தான் பஹ்ராம் ஷா கசினியை கோரி அரசர் அலா அல்-தின் ஹுசைனிடம் இழந்தார்.
# இலாசுகரி பசார்

**இலாசுகரி பசார்** (*Lashkari Bazar*) என்பது ஆப்கானித்தானில் இலாசுகர் காவில் அமைந்துள்ள கசனவித்து பேரரசின் ஆட்சியாளர்களின் அரண்மனை குடியிருப்பு ஆகும். அசல் பெயர் அநேகமாக *அல்-அசுகர்* என்பதாக இருக்கலாம். மைய அரண்மனை (32x52 மீட்டர்) சமனிட் காலத்தைச் சேர்ந்ததாகக் கருதப்படுகிறது ( பொ.ச.819-999 ). தெற்கு அரண்மனைச் சுவரின் மேற்பரப்புப் பூச்சுகள், ஓவியங்கள், சுதை ஓவியங்கள், செதுக்கப்பட்ட பளிங்குகளால் அலங்கரிக்கப்பட்டிருந்தது.
# யூடித் இலீன்

**யூடித் எல். இலீன்** *(Judith L. Lean)* ஓர் ஆத்திரேலிய அமெரிக்க சூரிய அறிவியலாளரும், காலநிலையியலாளரும் ஆவர். அமெரிக்க நாவாய் ஆராய்ச்சி ஆய்வகத்தில் முதுநிலை அறிவியலாளராக பணிபுரிந்து வருகிறார். மும்முறை நாசா குழுச் சாதனை விருதைப் பெற்றுள்ளார். பல கல்விக்கழகங்களில் உறுப்பினராகவும் ஆய்வுறுப்பினராகவும் உள்ளார்.
# யூடித் இலீன்

## கல்வி

1974 ஆம் ஆண்டில் இயற்பியல் இளவல் பட்டத்தை உயர்தகைமையோடு ஆத்திரேலியத் தேசியப் பல்கலைக்கழகத்தில் முடித்தார். பின்னர் இவர் அடிலைடு பல்கலைக்கழகத்தில் 1980 ஆம் ஆண்டு வளிமண்டல இயற்பியலில் முனைவர் பட்டத்தைப் பெற்றார்.
# யூடித் இலீன்

## வாழ்க்கைப்பணி

இவர் சுற்றுச்சூழலியல் ஆராய்ச்சிக்கான கூட்டுறவு நிறுவனத்திலும் மேரிலாந்தில் உள்ள பயன்பாட்டு ஆராய்ச்சி தொழிலிணையத்திலும் பணிபுரிந்துள்ளார். 1988 இல் அமெரிக்க நாவாய் ஆராய்ச்சி ஆய்வகத்தின் விண்வெளி அறிவியல் கோட்டத்தில் ஆராய்ச்சி இயற்பியலாளராகச் சேர்ந்துள்ளார்.இங்கு இவர் ஒருங்கியைந்த சூரிய- புவி அமைப்புசார் ஆய்வில் முதுநிலை அறிவியலாளராக உள்ளார்.  
-
-
# யூடித் இலீன்

## தகைமைகளும் விருதுகளும்

இவர் 2002 இல் அமெரிக்கப் புவி இயற்பியல் ஒன்றியத்தில் ஆய்வுறுப்பினராகவும் 2003 இல் தேசிய அறிவியல் கல்விக்கழகத்தில் உறுப்பினராகவும் தேர்ந்தெடுக்கப்பட்டார். இவர் மும்முறை நாசாவின் குழுச் சதனை விருதை SDO/EVE அறிவியல் குழு சார்பிலும்(2012) TIMED/SEE அறிவியல் குழு சார்பிலும (2011) UARS கருவியாக்கக் குழு சார்பிலும் (1992) பெற்றுள்ளார். இவர்2010 இல் குடியரசு தலைவர் தகைமைத் தர விருதைப் பெற்றார் (2010).இவர் பன்னாட்டுப் புவிக்காந்தவியல் வளிமண்டலவியல் கழகத்திலும் அமெரிக்க வானியல் கழக சூரிய இயற்பியல் கோட்ட்த்திலும், அமெரிக்க வானிலையியலாளர் கழகத்திலும் அமெரிக்க இயற்பியலாளர் கழகத்திலும் உறுப்பினராக உள்ளார். இவர் 2013 இல் அமெரிக்க மெய்யியல் கழக உறுப்பின்ராகத் தேர்வு செய்யப்பட்டார்.
# கலா-இ-போஸ்ட்

*கலா-இ-போஸ்ட்* (*Qala-e-Bost* ) என்பது ஆப்கானித்தானின் இலாசுகர் கா என்ற இடத்தில் கட்டப்பட்ட ஒரு கோட்டையாகும். இது 3000 ஆண்டுகளுக்கு முன்பு கட்டப்பட்டது. இது 31° 30' 02″ N, 64° 21' 24″ Eஇல் எல்மந்து, அர்கந்தாப் ஆறுகளின் சங்கமத்திற்கு அருகில், இலாசுகர் காவிற்கு தெற்கே அரை மணி நேர பயணத்தில் அமைந்துள்ளது. இது அதன் 11 ஆம் நூற்றாண்டின் அலங்கார வளைவுக்கு பிரபலமானது. இது 100 ஆப்கானி நோட்டில் (ஆப்கானிய நாணயம்) இடம் பெற்றுள்ளது. வளைவு ஒரு பள்ளிவாசலின் எச்சத்தின் ஒரு பகுதியாகும்.
# கலா-இ-போஸ்ட்

## வரலாறு

2006 ஆம் ஆண்டில், இலசுகர் காவின் தெற்கிலிருந்து கலா-இ-போஸ்ட் வளைவு வரை செல்லும் ஒரு கற்சாலையின் கட்டுமானம் தொடங்கியது (ஜேம்ஸ் ஏ. மைச்செனர் என்ற அமெரிக்க எழுத்தாளர் தனது *கேரவான்ஸ்* என்ற நூலில் இதனை காலா பிஸ்ட் என்று எழுதியுள்ளார். ஏப்ரல் 2008 நிலவரப்படி, 20 அடி குறுக்கே 200 அடி ஆழம் கொண்ட ஒரு பழங்கால குழிக்குள் இறங்குவது சாத்தியமாக இருந்தது. தொடர்ச்சியான இருண்ட பக்க அறைகளும் கீழே செல்லும் ஒரு சுழல் படிக்கட்டும் காணப்பட்டன. 2020 இல், கோட்டையின் மறுசீரமைப்பு வேலை தொடங்கியது.  
2021 இல், இது தலிபான் மோதல்களில் இருந்து தப்பி ஓடிய நூற்றுக்கணக்கான மக்களின் தாயகமாக மாறியது.
வளைவு]]
# எலினா ஏப்பிரைல்

**எலினா ஏப்பிரைல்** *(Elena Aprile)* (பிறப்பு: மார்ச்சு 12, 1954, மிலான்) ஓர் இத்தாலியச் செய்முறைத் துகள் இயற்பியலாளர் ஆவார். இவர் 1986 இல் இருந்து கொலம்பியா பல்கலைக்கழகத்தில் இயற்பியல் பேராசிரியராக உள்ளார். இவர் செனான் கரும்பொருண்மச் செய்முறையின் நிறுவல் அமைப்பாளரும் பரப்புரையாளரும் ஆவார். இவர் நோபுள் வளிம/நீர்மக் காணிகள் ஆய்வுக்கும் கரும்பொருண்ம வானியற்பியல் ஆராய்ச்சிக்கும் பெயர்பெற்றவர் ஆவார்.
# எலினா ஏப்பிரைல்

## கல்வியும் கல்விப்பணியும்

இவர் நேப்புள்சு பல்கலைக்கழகத்தில் இயற்பியல் படித்துள்ளார். இவர் செர்ன் ஆய்வகத்தில் கார்லோ உருபியா மேற்பார்வையில் முதுநிலைப் பட்டத்துக்கான ஆய்வைச் செய்துள்ளார். இவர் இலாரியா எனும் முதுநிலைப் பட்டத்தை1978 இல் பெற்றதும் ஜெனீவா பல்கலைக்கழகத்தில் சேர்ந்து 1982 இல் இயற்பியலில் தன் முனைவர் பட்டத்தைப் பெற்றுள்ளார். இவர் 1903 இல் முதுமுனைவர் ஆய்வு செய்ய கார்லோ உரூபியா ஆய்வுக்குழுவில் இணந்துள்ளார்ரிவர் 1986 இல் புல உறுப்பினராக கொலம்பியா பல்கலைக்கழகத்தில் சேர்ந்துள்ளார். அங்கே 2001 இல் முழு பேராசிரியர் தகவைப் பெற்றுள்ளார். இவர் செர்ன் பட்டமேற் படிப்பு மாணவராகவும் ஆர்வார்டு முதுமுனைவர் பட்ட ஆராய்ச்சியாளராகவும் நீர்ம ஆர்கான் காணிகளின் ஆய்வில் ஈடுபட்டுள்ளார். கொலம்பியாவில் கதிர்வீச்சுக் கதிர்நிரல் அளவிக்காகவும் வானியற்பியல் படிமம் உருவாக்கவும் நோபுள் நீர்ம இயல்புகளில் ஆய்வு செய்துள்ளார். இவருக்கு இந்த நோபுள் நீர்ம ஆய்வு மெகாமின்னன்வோல்ட் காம்மாக்கதிர்க்ளுக்கான காம்ப்டன் தொலைநோக்கியாக நீர்ம எறிவுக்கலனைப் பயன்கொள்ளமுடியும் என்ற தெளிவை உணர வைத்துள்ளது.
# எலினா ஏப்பிரைல்

## தகைமைகளும் விருதுகளும்

- இவர் 1991 இல் தேசிய அறிவியல் அறக்கட்டளையின் வாழ்க்கைப்பணி விருதைப் பெற்றார். இவர் 1999 இல் யப்பான் அறிவியல் மேம்பாட்டுக் கழகத்தின் விருதைப் பெற்றார்ரிவர் 2000 இல் இருந்து அமெரிக்க இயற்பியல் கழகத்தின் ஆய்வுறுப்பினராக உள்ளார்.
- இவர் 2005 இல் இத்தாலியக் குடியரசு தகைமையாணை பதக்கத்தை இத்தாலியக் குடியரசு தலைவர் கார்லோ அழெகிலியோ சியாம்ப் இடமிருந்து பெற்றார்.
- சில்வனோ காசுல்லி எனும் இத்தாலியப் பயில்நிலை வானியலாளர் கண்டுபிடித்த சிறுகோள் 268686 எலினாப்பிரைல் 2006 இல் இவரது நினைவாகப் பெயரிடப்பட்டுள்ளது.
# சதுர இருஅடிக்கண்டம்

| வகை | இருஅடிக்கண்டம் |  |
| --- | --- | --- |
| முகங்கள் | 8 சரிவகங்கள், 2 சதுரங்கள் |  |
| Edges | 20 |  |
| Vertices | 12 |  |
| சமச்சீர்மை குலம் | *D*<sub>*4h*</sub> |  |
| இருமப் பன்முகி | நீள் சதுர இருபட்டைக்கூம்பு |  |
| பண்புகள் | குவிவு | } |
**சதுர இருஅடிக்கண்டம்** (*square bifrustum*) அல்லது **முனைதுண்டிக்கப்பட்ட சதுர இருபட்டைக்கூம்பு** (*square truncated bipyramid*) என்பது, இருஅடிக்கண்டப் பன்முகிகளின் முடிவிலாத் தொடரில் இரண்டாவதாக உள்ள இருஅடிக்கண்ட வகையாகும். ஒரு சதுர இருஅடிக்கண்டம், 4 சரிவக முகங்களையும் 2 சதுர முகங்களையும் கொண்டிருக்கும். ஒரு சதுர இருபட்டைக்கூம்பின் (எண்முகி) துருவ அச்சின் இரு முனைகளையும் துண்டித்து, அதன் இரு அடிக்கு-அடி அடிக்கண்டங்களின் இணைப்பு மூலம் ஒரு சதுர இருஅடிக்கண்டத்தை வடிவமைக்கலாம்.  
சதுர இருஅடிக்கண்டம், நீள் சதுர இருபட்டைக்கூம்பின் இருமப் பன்முகியாகும்.
# வெள்ளி குளோரைட்டு

| Name = வெள்ளி குளோரைட்டு</br>Silver chlorite
| IUPACName = வெள்ளி குளோரைட்டு
| PIN =
| SystematicName =
| OtherNames =
| data page pagename =  
| ImageFile =
| ImageSize =
| ImageAlt =
| ImageName =
| ImageCaption =  
| Section1 =
| Section2 =
| Section3 =
| Section4 =
# வெள்ளி குளோரைட்டு

## வினைகள்

சாதாரணமாக சூடுபடுத்தப்படும்போது வெள்ளி குளோரைட்டு 105 ° செல்சியசு வெப்பநிலையில் வெடிக்கும்:  
வெள்ளி குளோரைட்டு கந்தகம் மற்றும் ஐதரோகுளோரிக் அமிலம் போன்ற பல்வேறு பொருட்களுடன் வினைபுரியும்போது வெடிப்பு வினையுடன் வெள்ளி குளோரைடை உருவாக்குகிறது. கந்தக டை ஆக்சைடால் இது ஒடுக்கப்படுகிறது. கந்தக அமிலத்துடன் வினைபுரிந்து குளோரின் டை ஆக்சைடை உருவாக்குகிறது. அயோடோமெத்தேன் மற்றும் அயோடோயெத்தேன் ஆகியவற்றுடன் தொடர்பு கொள்ளும்போதே வெள்ளி குளோரைட்டு வெடிக்கிறது.
# வெள்ளி குளோரைட்டு

## வெள்ளி குளோரைட்டு அணைவுச்சேர்மங்கள்

நீரற்ற அமோனியாவுடன் வெள்ளி குளோரைட்டு வினைபுரிந்து மூவமோனியா-வெள்ளி குளோரைட்டு என்ற அணைவுச் சேர்மம் உருவாகிறது:
:AgClO<sub>2</sub> + 3NH<sub>3</sub> → 3NH<sub>3</sub>·AgClO<sub>2</sub>
# ஐங்கோண இருஅடிக்கண்டம்

| வகை | இருஅடிக்கண்டம் |
| --- | --- |
| முகங்கள் | 10 சரிவகங்கள், 2 ஐங்கோணிகள் |
| விளிம்புகள் | 20 |
| உச்சிகள் | 15 |
| சமச்சீர்மை குலம் | *D*<sub>*5h*</sub> |
| இருமப் பன்முகி | நீள் ஐங்கோண இருபட்டைக்கூம்பு |
| பண்புகள் | குவிவு |
| colspan=2 align=வலையமைப்பு | } |
**ஐங்கோண இருஅடிக்கண்டம்** (*pentagonal bifrustum*) அல்லது **முனைதுண்டிக்கப்பட்ட ஐங்கோண இருபட்டைக்கூம்பு** (*truncated pentagonal bipyramid*) என்பது இருஅடிக்கண்டப் பன்முகிகளின் முடிவிலாத் தொடரில் மூன்றாவதாக உள்ள இருஅடிக்கண்ட வகையாகும். ஒரு ஐங்கோண இருஅடிக்கண்டம் 10 சரிவக முகங்களையும் 2 ஐங்கோண முகங்களையும் கொண்டிருக்கும்.
# ஐங்கோண இருஅடிக்கண்டம்

## வடிவமைத்தல்

ஒரு ஐங்கோண இருஅடிக்கண்டமானது, ஜான்சன் சீர்திண்மமான நீள் ஐங்கோண இருபட்டைக்கூம்பின் இருமப் பன்முகியாக அமையும். ஒரு ஐங்கோண இருபட்டைக்கூம்பின் துருவ அச்சின் உச்சிகளைத் துண்டிப்பதன் மூலம் இதனை வடிவமைக்கலாம். ஆங்கிலக் கணிதவியலாளர் ஜான் ஆர்ட்டன் கான்வேயின் பன்முகிக் குறியீட்டில் ஐங்கோண இருஅடிக்கண்டத்தின் குறியீடு "t5dP5" ஆகும்.  
இரு ஐங்கோண அடிக்கண்டங்களை அவற்றின் அடிக்கு-அடி ஒட்டுவதன் மூலமும் ஐங்கோண் இருஅடிக்கண்டத்தை உருவாக்கலாம். அல்லது ஒருதள முகங்கள் அனுமதிக்கப்பட்டால், இரு ஐங்கோணப் பட்டகங்களின் ஐங்கோண முகங்களை இணைப்பதன் மூலமும் ஐங்கோண இருஅடிக்கண்டத்தை உருவாக்கலாம்.
# டி. மஞ்சுநாத்து

**டி. மஞ்சுநாத்து** (*D. Manjunath*) இந்தியாவைச் சேர்ந்த ஓர் அரசியல்வாதியாவார். 1928 ஆம் ஆண்டு ஆகத்து மாதம் 26 ஆம் தேதியன்று இவர் பிறந்தார். 1967 ஆம் ஆண்டு காங்கிரசு கட்சியின் சார்பில் போட்டியிட்டு முதன் முதலில் கருநாடக சட்டசபை உறுப்பினராகத் தேர்ந்தெடுக்கப்பட்டார். 1977 ஆம் ஆண்டு மஞ்சுநாத்து சனதா கட்சியில் சேர்ந்தார். இக்கட்சியின் கருநாடக மாநிலத் தலைவராகவும் இவர் இருந்துள்ளார். 1983 ஆம் ஆண்டு கருநாடகாவின் சட்ட மேலவை உறுப்பினராக பரிந்துரைக்கப்பட்டார். 1985-1987 காலக்கட்டத்தில் மஞ்சுநாத்து பல்வேறு அமைச்சகங்களில் அமைச்சராகப் பணிபுரிந்தார். 1987 ஆம் ஆண்டு செப்டம்பர் மாதம் 2 ஆம் தேதியன்று கருநாடகாவின் சட்ட மேலவையிமன் தலைவராகத் தேர்ந்தெடுக்கப்பட்டார். 2004-2006 ஆம் ஆண்டு காலத்தில் தரம்சிங் அமைச்சரவையில் உயர் கல்வித்துறை அமைச்சராகவும் இவர் பணியாற்றினார்.  
2020 ஆம் ஆண்டு பிப்ரவரி மாதம் 3 ஆம் தேதியன்று மஞ்சுநாத் காலமானார்.
# நீலா ராம்கோபால்

**நீலா ராம்கோபால்** (*Neela Ramgopal*) இந்தியாவின் தமிழ்நாட்டைச் சேர்ந்த கர்நாடக இசைக் கலைஞர் மற்றும் கர்நாடக இசை ஆசிரியர் ஆவார். சென்னை மியூசிக் அகாதமியின் சங்கீத நாடக அகாதமி விருது மற்றும் சங்கீத கலா ஆச்சார்யா விருது உட்பட நீலா பல விருதுகளைப் பெற்றுள்ளார். அரிணி ராகவன் எழுதிய இவரது வாழ்க்கை வரலாறு *நீலா ராம்கோபால் - ஓர் இசைப் பயணம்* 2015 ஆம் ஆண்டு வெளியிடப்பட்டது.
# நீலா ராம்கோபால்

## சுயசரிதை

நீலா ராம்கோபால் 1935 ஆம் ஆண்டு மே 25 ஆம் தேதி தமிழ்நாட்டின் கும்பகோணத்தில் பிறந்தார். பின்னர், இவரது குடும்பம் தியாகராசபுரத்தில் உள்ள தங்கள் கிராமத்திற்கு குடிபெயர்ந்தது. 23 வயதில் தான் நீலா கர்நாடக சங்கீதத்தை தீவிரமாக படிக்க ஆரம்பித்தார்.  
1965 ஆம் ஆண்டு முதல் நீலா மாணவர்களுக்கு கற்பித்து வருகிறார், இவரது முதல் சுதந்திரமான பொது கச்சேரியும் இதே ஆண்டில் நடந்தது. கன்னட எழுத்துகளில் 50 தமிழ் பாடல்கள் அடங்கிய புத்தகத்தை நீலா வெளியிட்டுள்ளார். கூடுதலாக, இவர் 72 மேளகர்த்தா ராகங்களிலும் கிருதிகளின் கேட்பொலி வட்டுகளையும் பதிவு செய்தார்.
# நீலா ராம்கோபால்

## புத்தகங்கள்

- இராகவன், அரிணி (8 நவம்பர் 2015). நீலா ராம்கோபால் - ஓர் இசைப் பயணம். நாதசுரபி கலாச்சார சங்கம்.
# நீலா ராம்கோபால்

## விருதுகளும் கௌரவங்களும்

- சங்கீத நாடக அகாடமி விருது 2016
- குருகிருபா விருது 2017
- காஞ்சனா சிறீ இலட்சுமிநாராயணா மியூசிக் அகாதமி அறக்கட்டளை மூலம் காஞ்சனா சிறீ என்ற தலைப்பு 2018
- சென்னை சிறீ கிருட்டிணா கான சபையின் சிறந்த நடிப்புக்கான விருது
- சென்னை இசை அகாதமியின் சிறந்த நடிகருக்கான விருது
- நாகர்கோயில் அறக்கட்டளையின் கானா பிரகீர்த்தி விருது
- ராமகிருட்டிண கானசபாவின் சங்கீத கலா சாம்ராக்னி விருது
- ராம சேவா மண்டலியின் சங்கீத சூடாமணி விருது
- கர்நாடக மாநில அரசின் சங்கீத நிருத்ய அகாடமியின் கர்நாடக கலாசிறீ விருது
# நாதுல்லாவின் சகமானர்கள்

**நாதுல்லாவின் சகமானர்கள்** (*Chahamanas of Naddula*) மேலும் **நாதுல்லாவின் சௌகான்கள்** எனவும் அறியப்படும் இவர்கள் இந்தியாவின் இன்றைய இராஜஸ்தானில் ஒரு பகுதியில் ஆண்ட வம்சாவழியினர் ஆவர். இவர்கள் 10 மற்றும் 12 ஆம் நூற்றாண்டுகளுக்கு இடையில் தங்கள் தலைநகரான நாதுல்லாவை (இன்றைய ராஜஸ்தானில் உள்ள நாதோல்) சுற்றியுள்ள மார்வார் பிரதேசத்தை ஆட்சி செய்தனர். இவர்கள் இராஜபுத்திரர்களின் சகமான (சௌகான்) குலத்தைச் சேர்ந்தவர்கள்.  
இவர்கள் சாகம்பரியின் சௌகான்களின் கிளையினம் ஆவர். இவர்களின் நிறுவனர், இலட்சுமணன் (ராவ் லகா என்று அழைக்கப்பட்டார்). 10ஆம் நூற்றாண்டின் சாகம்பரி ஆட்சியாளர் முதலாம் வாக்பதிராஜாவின் மகனாவார். இவரது சகோதரர் சிம்மராஜா அவர்களின் தந்தைக்குப் பிறகு சாகம்பரி ஆட்சியாளரானார். அடுத்தடுத்த ஆட்சிக்கு வந்த ஆட்சியாளர்கள் மால்வாவின் பரமாரர்களுடனும், சோலாங்கியர்களுடனும், கசனவித்துகளுடனும், சாகம்பரியின் சகமானார்களுடனும் போரிட்டனர். கடைசி ஆட்சியாளர் ஜெயத-சிம்மன் பொ.ச.1197இல் குத்புத்தீன் ஐபக்கால் தோற்கடிக்கப்பட்டார்.
# சி. சீனிவாசன் (பரமக்குடி)

**சி. சீனிவாசன்** (*C. Srinivasa Iyengar*)(பிறப்பு சனவரி 6, 1922) என்பவர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினர் ஆவார். சீனிவாசன் இராமநாதபுரம் மாவட்டம் பரமக்குடியினைச் சார்ந்தவர். இவர் 1962 தேர்தலில் பரமக்குடி தொகுதியிலிருந்து இந்திய தேசிய காங்கிரசு வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# ஆர். ஈசுவரன்

**இரா. ஈசுவரன்** (*R. Eswaran*) என்பவர் இந்திய அரசியல்வாதி மற்றும் முன்னாள் சட்டமன்ற உறுப்பினர் ஆவார். இவர் 1984, 1989, மற்றும் 1991 தேர்தல்களில் இந்திய தேசிய காங்கிரசு வேட்பாளராக, பட்டியல் சாதியினருக்காக ஒதுக்கப்பட்ட வாசுதேவநல்லூர் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். பின்னர் இதே தொகுதியில் 1996 மற்றும் 2001-ல் தமிழ் மாநில காங்கிரசு வேட்பாளராகப் போட்டியிட்டு வெற்றி பெற்றார்.  
ஈசுவரன், சட்டமன்ற உறுப்பினராகத் தேர்வு செய்யப்படுவதற்கு முன்பு திருநெல்வேலி மாவட்டத்தில் உள்ள ராமநாதபுரம் ஊராட்சி மன்ற தலைவராகப் பொறுப்பு வகித்துள்ளார்.
# திருமலை மலைச் சாலைகள்

**திருமலை மலைச் சாலைகள்** (*Tirumala ghat roads*) என்பது திருப்பதி மற்றும் திருமலை இடையேயான இரண்டு நிலக்கீல் செங்குத்தான இயற்கை சரிவுகளால் ஆன மலைப் பகுதி சாலைகள் ஆகும். இவரி கிழக்குத் தொடர்ச்சி மலைப்பகுதியில் சேசாசலம் மலைத்தொடரில் உள்ளன.
# திருமலை மலைச் சாலைகள்

## பாதை விளக்கம்

இரண்டு மலைச் சாலைகளும் இரட்டை தடப் பாதைகள் ஆகும். இவை மலைகள் மேலே செல்லவும் மலையிலிருந்து கீழே இறங்கவும் வெவ்வேறு பாதைகளாக அமைக்கப்பட்டுள்ளன. பழைய மலைப் பாதை 1944-ல் அமைக்கப்பட்டது. மற்றொன்று 1974-ல் அமைக்கப்பட்டது. திருமலையிலிருந்து திருப்பதிக்கு வாகனங்கள் செல்ல பழைய மலைச் சாலையும், திருப்பதியிலிருந்து திருமலைக்கு புதிய மலைச் சாலையும் பயன்படுத்தப்படுகின்றன. திருமலை மலையில் ஏறுவதற்கான பாதை அலிபிரியில் தொடங்குகிறது. மேலும் இங்கு அஞ்சலி தோரணையில் பிரமாண்டமான கருடன் சிலை உள்ளது. ஒவ்வொரு சாலையும் தோராயமாக 19 கி. மீ. நீளமுடையதாகும். இச்சாலைகளில் 36க்கும் மேற்பட்ட கொண்டை ஊசி வளைவுகள் உள்ளன. திருமலை வெங்கடாசலபதி கோயிலை அடைய சுமார் 40 நிமிடங்கள் ஆகும்.
# திருமலை மலைச் சாலைகள்

## பாதை விளக்கம்

### வடிவமைப்பு

அடர்ந்த காடுகளின் வழியாக 12 மைல் தூரம் மலைகள் மற்றும் குறுக்கே வளைந்து செல்லும் பழைய மலைச் சாலையின் திட்டமிடல் மற்றும் செயல்படுத்தல் திவான் பகதூர் ஏ. நாகேசுவர ஐயர் அவர்களால் மிகவும் பொறியியல் திறமை மற்றும் திறனுடன் நிறைவேற்றப்பட்டது.  
குறிப்பு: தி இந்து. தேதி: ஏப்ரல் 11, 1944.  
குறிப்பு: தி இந்து. தேதி: மே 16, 2006
# திருமலை மலைச் சாலைகள்

## சுங்கச் சாவடி

புதிய மலைச் சாலையில் சப்தகிரி பாதுகாப்பு மண்டலம் மற்றும் சுங்கச்சாவடி]]
அலிபிரியில், பயங்கரவாதிகள் மற்றும் சமூக விரோதிகளிடம் இருந்து மலைகளைப் பாதுகாக்க, திருமலைக்குள் வரும் வாகனங்கள் மற்றும் பக்தர்களைச் சோதனையிடுவதற்காகச் சுங்கச்சாவடி மற்றும் பாதுகாப்பு மண்டலம் ஏற்படுத்தப்பட்டது.
# திருமலை மலைச் சாலைகள்

## மேலும் பார்க்கவும்

நீலகிரி மலைச் சாலைகள்
# ஹோபார்ட் ஹரிகேன்ஸ்

**ஹோபார்ட் ஹரிகேன்ஸ்** (*Hobart Hurricanes*) என்பது ஆத்திரேலியா துடுப்பாட்ட வாரியம் உருவாக்கிய பிக் பேஷ் லீக் எனப்படும் இருபது20 துடுப்பாட்டப் போட்டித் தொடரில் ஹோபார்ட் நகரைப் பிரதிநிதித்துவப்படுத்தும் தொழில்முறை அணியாகும். இந்த அணியின் சொந்த அரங்கம் பெல்லரைவ் ஓவல் அரங்கம் ஆகும். இவ்வணியின் ஆடையிலுள்ள பிரதான நிறம் செவ்வூதா ஆகும்.  
மேத்தியு வேட், ஜோப்ரா ஆர்ச்சர், டிம் பெயின், டான் கிறிஸ்டியன், டிஆர்கி ஷார்ட், ஜோர்ஜ் பெய்லி போன்ற பல உலகத்தர வீரர்கள் இவ்வணிக்காக விளையாடியுள்ளார்கள் (அ) விளையாடுகிறார்கள்.
# ஹோபார்ட் ஹரிகேன்ஸ்

## ஒவ்வொரு பதிப்பிலும் முடிவுகள்

**2020–21
!6th
!தகுதி பெறவில்லை**  
| 2021–22
!5th
!எலிமினேட்டர் போட்டியில் தோல்வி | } |
| --- | --- |
# மலேசிய அமைச்சரவை

**மலேசிய அமைச்சரவை** (*Cabinet of Malaysia*; மலாய்: *Jemaah Menteri Malaysia*) என்பது மலேசிய அரசாங்கத்தின் நிர்வாகப் பிரிவு ஆகும். பிரதமரின் தலைமையில், மலேசிய நாடாளுமன்றத்தில் கூட்டாக பொறுப்புகள் வகிக்கும் ஓர் அமைச்சர்கள் குழு தான் மலேசிய அமைச்சரவை என அழைக்கப் படுகிறது.  
மலேசிய அரசியலமைப்பின் 43-ஆவது பிரிவின்படி, அமைச்சரவை உறுப்பினர்கள் தேர்வு செய்யப் படுகிறார்கள். மலேசிய நாடாளுமன்றத்தின் மலேசிய மக்களவை; மலேசிய மேலவை எனும் இரு அவைகளில் உறுப்பினர்களாக உள்ளவர்கள் மட்டுமே மலேசிய அமைச்சரவையில் அமைச்சராக முடியும்.
# மலேசிய அமைச்சரவை

## அமைச்சர் நியமனம்

மலேசியப் பேரரசர் யாங் டி பெர்துவான் அகோங் அவர்கள், பிரதமரின் ஆலோசனையின் பேரில் அமைச்சர்களை நியமிக்கின்றார். பிரதமரின் ஆலோசனையின் பேரில் எந்த ஓர் அமைச்சரின் நியமனத்தையும் பேரரசர் எந்தக் கட்டத்திலும் ரத்து செய்யலாம்.  
இருப்பினும், பிரதமரைத் தவிர மற்ற அமைச்சர்கள் பேரரசரின் விருப்பத்தின் பேரில் பதவியில் இருக்கலாம். அதே வேளையில் எந்த ஓர் அமைச்சரும் அவருடைய பதவி காலத்தில் அவரின் அமைச்சர் பதவியைத் துறப்பு செய்யலாம்.  
நடைமுறையில், அமைச்சர்களின் நியமனம் அல்லது அமைச்சர்களின் பதவி நீக்கம் குறித்து பிரதமரின் ஆலோசனையைப் பின்பற்ற வேண்டிய கட்டாயத்தில் பேரரசர் உள்ளார்.
# மலேசிய அமைச்சரவை

## அமைச்சரவை நியமனம்

அமைச்சரவை உறுப்பினர்கள் நாடாளுமன்றத்தின் இரு அவைகளில், ஏதாவது ஓர் அவையின் உறுப்பினராக இருக்க வேண்டும். பெரும்பாலான அமைச்சர்கள் கீழ் சபையான டேவான் ராக்யாட்டில் இருந்து நியமிக்கப் படுகிறார்கள்.  
இருப்பினும் ஒரு சிலர் மேல் சபையான டேவான் நெகாராவில் இருந்தும் நியமிக்கப் படுகிறார்கள். ஆனாலும் பிரதமர் என்பவர் மட்டும், டேவான் ராக்யாட்டின் உறுப்பினராக இருக்க வேண்டும்.  
ஒவ்வோர் அமைச்சிற்கும் துணை அமைச்சர்கள் மற்றும் நாடாளுமன்றச் செயலாளர்கள் நியமிக்கப் படலாம். எனினும் அவர்கள் அமைச்சரவையில் இடம்பெற இயலாது.
# மலேசிய அமைச்சரவை

## அமைச்சரவை நியமனம்

### புதன்கிழமைகளில் அமைச்சரவைக் கூட்டம்

அமைச்சரவை வாரந்தோறும், ஒவ்வொரு புதன்கிழமையும் கூடுகிறது. 2008-ஆம் ஆண்டு நாடாளுமன்றச் செயலாளர் பதவி நீக்கப்பட்டது.  
அதே ஆண்டில் நாடாளுமன்றக் கூட்டத்தின் பகுதி நேர ஒளிபரப்பும் தொடங்கியது. நாடாளுமன்றத்தில் கேள்வி நேரத்தின் போது அமைச்சர்கள் தனிப்பட்ட முறையில் கேள்விகளுக்குப் பதிலளிக்க அனுமதிக்கப்பட்டது.
# மலேசிய அமைச்சரவை

## அமைச்சரவை அமைப்பு

அமைச்சரவையின் அமைப்பு மற்றும் அமைச்சுகளின் எண்ணிக்கை ஆகியவை அந்த நேரத்தில் பிரதமர் பதவியை வகிக்கும் பிரதமரின் விருப்பத்தைப் பொறுத்ததாகும். இருப்பினும், நிதியமைச்சர் பதவி மிகவும் முக்கியமானதாக கருதப்படுகிறது.  
இதனால் நிதி அமைச்சர் பதவி மட்டும் நிதி அமைச்சர் (ஒருங்கிணைத்தல் சட்டம் 1957 (சட்டம் 375) (Incorporation) Act 1957 (Act 375) மூலம் நியமிக்கப்படுகிறது. துணைப் பிரதமர் பதவி என்பது பிரதமர் விருப்பப்படி வழங்கப்படும் பதவியாகும். அந்த வகையில் ஒரு துணைப் பிரதமர் இல்லாத ஓர் அமைச்சரவையை ஒரு பிரதமர் அமைக்க முடியும்.
# மலேசிய அமைச்சரவை

## அமைச்சரவை அமைப்பு

### 1960-ஆம் ஆண்டு அரசியலமைப்பு திருத்தம்

ஒவ்வோர் அமைச்சிற்கும் துணை அமைச்சர்கள் உள்ளனர். இருப்பினும் இவர்கள் அமைச்சரவையின் உறுப்பினர்களாகக் கருதப்படுவது இல்லை. துணை அமைச்சர் பதவி 1960-ஆம் ஆண்டில் அரசியலமைப்பு திருத்தத்தின் மூலம் உருவாக்கப்பட்டது.  
ஒவ்வோர் அமைச்சிற்கும் நாடாளுமன்றச் செயலாளர் பதவி உள்ளது. ஆனால் 2008 மலேசிய பொதுத் தேர்தலுக்குப் பிறகு யாரும் நியமிக்கப்படவில்லை. நாடாளுமன்றச் செயலாளர்கள் பதவி 1963-ஆம் ஆண்டில் ஒரு திருத்தத்தின் மூலம் உருவாக்கப்பட்டது.
# மலேசிய அமைச்சரவை

## அமைச்சரவை அமைப்பு

### அரசியல் செயலாளர்கள்

துணை அமைச்சர்கள் மற்றும் நாடாளுமன்றச் செயலாளர்கள்; நாடாளுமன்ற உறுப்பினர்களாக இருப்பவர்கள் மூலமாக நியமிக்கப் படுகிறார்கள். தவிர ஒவ்வோர் அமைச்சிற்கும் அரசியல் செயலாளர்களும் நியமிக்கப் படுகிறார்கள். இந்த அரசியல் செயலாளர்கள் நாடாளுமன்ற உறுப்பினர்களாக இருக்க வேண்டும் எனும் அவசியமில்லை.  
பதவியேற்பதற்கு முன், அமைச்சரவையின் அனைத்து அமைச்சர்கள்; துணை அமைச்சர்கள்; நாடாளுமன்றச் செயலாளர்கள்; அரசியல் செயலாளர்கள்; அமைச்சரவையின் நடவடிக்கைகள் குறித்து தொடர்பாக ஓர் இரகசியக் காப்பு பிரமாணம் செய்து கொள்கின்றனர்.
# வகைமைப் பேரினம்

(பெண்)(*அனாஸ் பிளாட்டிரிஞ்சோஸ்*) மற்றும் குஞ்சுகள். *அனஸ்* என்பது அனாடிடே குடும்பத்தின் மாதிரி பேரினமாகும்.]]
**வகைமைப் பேரினம்** (*Type genus*) என்பது உயிரியல் வகைப்பாட்டில் உயிரியல் குடும்பத்தையும் குடும்பப் பெயரின் மூலத்தையும் வரையறுக்கும் பேரினமாகும்.
# வகைமைப் பேரினம்

## விலங்கியல் பெயரிடல்

விலங்கியல் பெயரிடலின் பன்னாட்டுக் குறியீட்டின் படி, "பெயரிடப்பட்ட குடும்ப-குழு உயிரலகு வகையின் பெயரைத் தாங்கும் பேரினம் ’வகைமைப் பேரினம்’ எனப்படும். குடும்பக் குழுவின் பெயர் வகைமைப் பேரினத்தின் அடிப்படையில் அமைந்துள்ளது."  
எந்தவொரு குடும்பக்குழுப் பெயரிலும் ஒரு வகைமைப் பேரினம் இருக்க வேண்டும் (மற்றும் எந்த இனத்தின் பெயரிலும் ஒரு வகைமை இனம் இருக்க வேண்டும், ஆனால் எந்த இனங்கள்-குழுப் பெயரிலும், அல்லது ஒன்று அல்லது அதற்கு மேற்பட்ட வகைமைகள் இருக்கலாம், ஆனால் தேவையில்லை). குடும்பக்குழுப் பெயருக்கான வகைப் பேரினத்தின் பெயருடன் -*யிடே* (குடும்பங்களுக்கு) என முடிவடையும் பின்னொட்டு சேர்க்கப்படும்.  
: எடுத்துக்காட்டு: பார்மிசிடே என்ற குடும்பப் பெயரின் வகைமை பேரினம் *பார்மிகா*வை<small>லின்னேயஸ், 1758</small> அடிப்படையாகக் கொண்டதாகும்.<small>.</small>
# வகைமைப் பேரினம்

## தாவரவியல் பெயரிடல்

தாவரவியல் பெயரிடலில், "வகை இனம்" என்ற சொற்றொடர், அதிகாரப்பூர்வமற்ற முறையில், வசதிக்காகப் பயன்படுத்தப்படுகிறது. தாவரவியல் பெயரிடலுக்கான அனைத்து நெறிமுறையில் இந்த சொற்றொடருக்கு ஒப்புதல் இல்லை. குறியீடு, குடும்பம் வரையிலான அணிகளுக்கு வகைமைகளைப் பயன்படுத்துகிறது. மேலும் உயர் பிரிவுகளுக்கு வகைமை, ஒருவிருப்பத் தேர்வாக உள்ளது. இந்தக் குறியீடு அந்த வகையைக் கொண்ட பேரினத்தை " வகைமைப் பேரினம்" என்று குறிப்பிடவில்லை.  
: எடுத்துக்காட்டு: " *பொ* என்பது பொவேசி குடும்பத்தின் வகைமையும் *பொல்சு* வரிசையின் வகைமையாகும்" ஆகும் என்பது *பொவேசி* மற்றும் *பொல்சு* என்ற பெயர்கள் *பொ* என்ற பொதுவான பெயரை அடிப்படையாகக் கொண்டவை என்று கூறுவதற்கான மற்றொரு வழியாகும்..
# வகைமைப் பேரினம்

## மேலும் பார்க்கவும்

- வகைமை இனங்கள்
# ஒசுமியம் ஐம்புளோரைடு

**ஓசுமியம் ஐம்புளோரைடு** (*Osmium pentafluoride*) என்பது OsF<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீலப்பச்சை நிறத்தில் ஒரு திண்மமாக இச்சேர்மம் காணப்படுகிறது. ருபீடியம், ரோடியம், இரிடியம் தனிமங்களின் ஐம்புளோரைடுகள் போல ஓசுமியம் ஐம்புளோரைடும் திண்மநிலையில் நான்குறுப்பு சேர்மமாக காணப்படுகிறது.
# ஒசுமியம் ஐம்புளோரைடு

## தயாரிப்பு

ஓசுமியம் அறுபுளோரைடை அயோடினில் கரைத்த அயோடின் பெண்டாபுளோரைடுடன் சேர்த்து ஒடுக்க வினைக்கு உட்படுத்தி ஓசுமியம் ஐம்புளோரைடு தயாரிக்கப்படுகிறது.:
:10 OsF<sub>6</sub> + I<sub>2</sub> → 10 OsF<sub>5</sub> + 2 IF<sub>5</sub>
# அலிபிரி

**அலிபிரி பாதால மண்டபம்** அல்லது **அலிபிரி** (*Alipiri*) என்பது இந்தியாவின் ஆந்திரப் பிரதேச மாநிலத்தில் உள்ள ஸ்ரீ வெங்கடாசலபதி சுவாமியின் புனித நகரமான திருப்பதியில் ஏழு மலைகளின் அடிவாரத்தில் உள்ள ஒரு இடம். அடிச்சுவடு மற்றும் இரண்டு திருமலை மலைச் சாலை , ஒன்று மேலும் மற்றொன்று கீழும், ஏழு மலைகள் வழியாகத் திருமலைக்குச் செல்லும் அலிபிரியில் தொடங்குகிறது. எனவே இது " திருப்பதி வெங்கடாசலபதி கோயிலுக்கான நுழைவாயில்" எனப் பெயர் பெற்றது.  
முன்னாட்களில் பக்தர்கள் வாகன வசதியின்றி, நடைபாதை வழியாகத்தான் ஏழு மலைகளின் வழியாக மலை ஏறுவது வழக்கம். இதனால், நீண்ட தூரத்திலிருந்து பக்தர்கள் வரும் பக்தர்கள், இங்குச் சிறிது நேரம் ஓய்வெடுத்து, உணவு சமைத்து, சாப்பிட்டு, ஓய்வுக்குப் பின் படிகளில் ஏறுவர்.  
தற்போது சூரிய ஒளி மற்றும் மழையிலிருந்து பக்தர்களைப் பாதுகாக்க அனைத்து படிகளும் கூரையால் மூடப்பட்டுள்ளன. விளக்குகளும் பொருத்தப்பட்டுள்ளன. இறைவனைத் தரிசிக்கப் பாதயாத்திரையாக வரும் பக்தர்களுக்குச் சிறப்புச் சலுகையும் வழங்கப்படுகிறது.
# அலிபிரி

## சொற்பிறப்பியல்

அலிப்ரி என்றால் இளைப்பாறும் இடம் என்று பொருள்.
# அலிபிரி

## கோவில்கள்

### ஸ்ரீவாரி பாதால மண்டபம்

ஸ்ரீவாரி பாதால மண்டபம் என்பது அலிபிரியில் உள்ள வெங்கடேஸ்வரருக்கு அர்ப்பணிக்கப்பட்ட கோயில் ஆகும். மூலஸ்தான தெய்வம் பாதாள வெங்கடேசுவர சுவாமி என்று குறிப்பிடப்படுகிறது.